Ehdotus: neuvoston asetus liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 muuttamisesta EN . /* KOM/2009/0588 lopull. - CNS 2009/0163 */





[pic] | EUROOPAN YHTEISÖJEN KOMISSIO | Bryssel 29.10.2009 KOM(2009)588 lopullinen 2009/0163 (CNS) Ehdotus: NEUVOSTON ASETUS liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 muuttamisesta EN . PERUSTELUT TAUSTA Islanti jätti 16. heinäkuuta 2009 neuvostolle Euroopan unionin jäsenyyttä koskevan hakemuksen. Yleisten asioiden neuvosto päätti 27. heinäkuuta 2009 pitämässään istunnossa toteuttaa Euroopan unionista tehdyn sopimuksen 49 artiklan mukaisen menettelyn ja muistutti tässä yhteydessä 14. ja 15. joulukuuta 2006 kokoontuneen Eurooppa-neuvoston päätelmissä esitetystä laajentumista koskevasta uudesta yksimielisyydestä ja erityisesti periaatteesta, jonka mukaan kutakin hakijamaata arvioidaan sen omien ansioiden mukaan. Komissiota pyydettiin tämän mukaisesti antamaan neuvostolle lausunto Islannin hakemuksesta. Odotettaessa, että komissio esittää lausuntonsa neuvostolle, Islantia voidaan pitää mahdollisena ehdokasmaana. Liittymistä valmistelevasta tukivälineestä 17 päivänä heinäkuuta 2006 annettua neuvoston asetusta (EY) N:o 1085/2006[1] on muutettava, jotta Islanti voisi saada tukea, jota myönnetään liittymistä valmistelevasta tukivälineestä mahdollisille ehdokasmaille. Ensimmäisellä muutoksella, joka tehdään liitteeseen II, lisätään Islanti mahdollisten ehdokasmaiden luetteloon. Toinen muutos tehdään 4 artiklaan. Kyseisessä artiklassa säädetään, että asetuksen mukaista tukea annetaan Eurooppa-kumppanuuksissa ja liittymiskumppanuuksissa määriteltyjen, liittymisen valmistelua koskevien yleisten poliittisten puitteiden mukaisesti ja ottaen asianmukaisesti huomioon komission vuosittaiseen laajentumispakettiin sisältyvät kertomukset ja strategia-asiakirja. Koska Eurooppa-kumppanuudet ja liittymiskumppanuudet on suunniteltu erityisesti Länsi-Balkania ja Turkkia varten niiden ohjaamiseksi asioissa, jotka liittyvät Euroopan unioniin yhdentymiseen ja lainsäädännön yhdenmukaistamiseen yhteisön säännöstön kanssa, ja koska Islanti kuuluu Euroopan talousalueeseen, on tarpeen tehdä pieni muutos 4 artiklaan lisäämällä siihen kohta, jossa todetaan, että Islannille annetaan tukea pelkästään komission vuosittaiseen laajentumispakettiin sisältyvien kertomusten ja strategia-asiakirjan perusteella. Tämä muutos varmistaa, että Islantiin ei sovelleta Eurooppa-kumppanuuksia ja liittymiskumppanuuksia. Voimassa olevat aiemmat säännökset Komission asetus (EY) N:o 718/2007, annettu 12 päivänä kesäkuuta 2007, liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta[2]. Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. SIDOSRYHMIEN KUULEMINEN JA ASIANTUNTIJATIEDON KÄYTTÖ Sidosryhmien kuulemista tai ulkopuolisia asiantuntijoita ei tarvittu. Vaikutusten arviointi Ei sovelleta. EHDOTUKSEEN LIITTYVÄT OIKEUDELLISET NÄKÖKOHDAT Ehdotetun toimen lyhyt kuvaus Liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 liitteeseen II on tehtävä muutos lisäämällä Islanti mahdollisten ehdokasmaiden luetteloon. Oikeusperusta Euroopan yhteisön perustamissopimuksen 181 a artikla yhdessä Euroopan unionista tehdyn sopimuksen 49 artiklan kanssa. Toissijaisuusperiaate Ei sovelleta. Suhteellisuusperiaate Ei sovelleta. Säädöslajin valinta Ehdotettu säädöslaji: neuvoston asetuksen muutos. Muut säädöslajit eivät tule kyseeseen seuraavasta syystä: asetusta on muutettava asetuksella. TALOUSARVIOVAIKUTUKSET Ehdotuksella ei ole talousarviovaikutuksia. Lisätiedot Yksinkertaistaminen Ei sovelleta. 2009/0163 (CNS) Ehdotus: NEUVOSTON ASETUS liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 a artiklan, ottaa huomioon komission ehdotuksen[3], ottaa huomioon Euroopan parlamentin lausunnon[4], ottaa huomioon alueiden komitean lausunnon[5], sekä katsoo seuraavaa: 1. Liittymistä valmistelevasta tukivälineestä 17 päivänä heinäkuuta 2006 annetussa neuvoston asetuksessa (EY) N:o 1085/2006[6] säädetään tuesta, jota annetaan ehdokasmaille ja mahdollisille ehdokasmaille niiden asteittain lähentyessä Euroopan unionin standardeihin ja politiikkoihin sekä asiaankuuluvissa tapauksissa myös yhteisön säännöstöön unionin jäsenyyttä varten. 2. Euroopan unionista tehdyn sopimuksen 49 artiklassa todetaan, että unionin jäsenyyttä voi hakea jokainen Euroopan valtio, joka noudattaa vapauden, kansanvallan, ihmisoikeuksien ja perusvapauksien sekä oikeusvaltion periaatteita. 3. Joulukuun 14 päivänä 2006 kokoontunut Eurooppa-neuvosto toi päätelmissään esiin laajentumisesta saavutetun uuden yksimielisyyden ja erityisesti periaatteen, jonka mukaan kutakin ehdokasmaata arvioidaan sen omien ansioiden mukaan. 4. Islanti teki 16 päivänä heinäkuuta 2009 Euroopan unioniin liittymistä koskevan hakemuksen, josta neuvosto on pyytänyt lausuntoa komissiolta. Islantia voidaan tästä syystä pitää mahdollisena ehdokasmaana. 5. Neuvoston asetuksen (EY) N:o 1085/2006 mukaan mahdollisille ehdokasmaille, Länsi-Balkanin ehdokasmaille ja Turkille annetaan tukea muun muassa Eurooppa-kumppanuuksien ja liittymiskumppanuuksien perusteella. 6. Islanti kuuluu Euroopan talousalueeseen, joten sille annetaan neuvoston asetuksen (EY) N:o 1085/2006 mukaista tukea ottaen asianmukaisesti huomioon komission vuosittaiseen laajentumispakettiin sisältyvät kertomukset ja strategia-asiakirja, ON ANTANUT TÄMÄN ASETUKSEN: 1 artikla Muutetaan neuvoston asetus (EY) N:o 1085/2006 seuraavasti: 7. Lisätään 4 artiklaan alakohta seuraavasti: ”Islannille tukea annetaan erityisesti laajentumispaketin kertomusten ja strategia-asiakirjan perusteella.”. 8. Lisätään liitteeseen II sana ”Islanti” ilmaisun ”Bosnia ja Hertsegovina” jälkeen. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Olli REHN Komission jäsen [1] EUVL L 210, 31.7.2006 , s. 82 (oikaistu EUVL:ssä L 18, 25.1.2007, s. 11, oikaisu ei koske suomenkielistä toisintoa). [2] EUVL L 170, 29.6.2007 , s. 1. [3] EUVL C […], […], s. […]. [4] EUVL C […], […], s. […]. [5] EUVL C […], […], s. […]. [6] EUVL L 210, 31.7.2006 , s. 82 (oikaistu EUVL:ssä L 18, 25.1.2007, s. 11, oikaisu ei koske suomenkielistä toisintoa).